Here is a page extracted from Wikipedia that may contain CSS, HTML, and a lot of unformatted text.

Title: عمرو يوسف
Content: عمرو نبيل رشاد يوسف (23 ديسمبر 1980 -), ممثل مصرى بدأ حياته فى الاعلانات, و كموديل فى الفيديو كليبات. لغايه ما نور الشريف قدمو للجمهور فى مسلسل الدالى اللى كان محطه انطلاقته الفنيه لعالم النجوميه.

حياته 
درس القانون الدولى فى كليه الحقوق, و اخد ليسانس حقوق انجليزى. بدأ مشواره الفنى سنه 2002 كممثل اعلانات تليفزيونيه. و سنه 2005 انضم الى شاشه قناه روتانا سينما, و اشتغل فيها كمذيع لمده سنتين.

سنه 2007 قدم اول اعماله التمثيليه من خلال الجزء الاول لمسلسل الدالى مع الفنان نور الشريف, و شارك فى الجزء الثانى سنه 2008.

سنه 2009 شارك فى بطوله مسلسل هانم بنت باشا مع الفنانه حنان ترك, و قدم اول اعماله السينمائيه, فيلم مقلب حراميه, و شاركه البطوله مجموعه من الفنانين الشباب منهم: محمود عبد المغنى, واحمد السعدنى, وايمان العاصى.

كانت سنه 2010 مميزه بالنسبه ليه. شارك فيها فى بطوله مسلسل القطه العميا مع حنان ترك, و شارك كضيف شرف فى مسلسل لحظات حرجه الجزء الثانى, و شارك كمان كضيف شرف مع الفنانه هند صبرى فى مسلسل عايزة اتجوز, و قدم تانى تجاربه السينمائيه مع الفنان تامر حسنى و الفنانه منه شلبى فى فيلم نور عينى.

سنه 2011 قدم فيلم واحد صحيح مع هانى سلامه, و فيلم رد فعل مع محمود عبد المغنى, و مسلسل المواطن اكس اللى اعتبره عمرو مرحله مهمه وسبب نقله كبيره فى مشواره الفنى, و اتعرض الجزء التالت و الاخير من مسلسل الدالى فى نفس السنه, وشارك كمان كضيف شرف فى مسلسل نونه المأذونه مع حنان ترك.

سنه 2012 اتعرض له فيلم برتيتا, و شارك فى بطوله مسلسل طرف تالت, و اللى اعتبره الجمهور و النقاد من اهم الاعمال الدراميه اللى اتقدمت فى 2012, و مسلسل المنتقم.

سنه 2013 قدم مسلسل نيران صديقه اللى يشارك فى بطولته منه شلبى, رانيا يوسف و كندة علوش.

عمرو يوسف ارتبط ببنت الفنان نور الشريف الممثله مي نور الشريف, و بعد فتره من الخطوبه اعلنو سنه 2011 فسخ الخطوبه بكل هدوء ووديه. و سنه 2017 اتجوز من الفنانه السوريه كندة علوش.

اعماله

الافلام

المسلسلات

مصادر 

مواليد 1980
ممثلين مصريين
متعلمين فى جامعة القاهره
قاهريين